
LĒMUMS
Jūrmalā
	2026. gada 24. septembrī
	
	Nr.
	514


	Par Jūrmalas Centrālās bibliotēkas telpu nodošanu bezatlīdzības lietošanā biedrībai “Jūrmalas Pensionāru biedrība”
	(protokols Nr. 11, 43. punkts)


Jūrmalas Centrālā bibliotēka (turpmāk – Bibliotēka) ir saņēmusi biedrības “Jūrmalas Pensionāru biedrība” (reģistrācijas numurs 40008107402, turpmāk – Biedrība) 2026. gada 3. septembra iesniegumu (Bibliotēkas lietvedībā reģistrēts ar Nr. JCB/2.1-3/26/S-88), kurā lūgts piešķirt Bibliotēkas telpas – multifunkcionālo zāli (156,54 m2 ar tehnisko aprīkojumu) – Strēlnieku prospektā 30, Jūrmalā, bezatlīdzības lietošanā, lai īstenotu Senioru skolas nodarbības divas stundas nedēļā no 2026. gada 1. oktobra līdz 2027. gada 31. janvārim – Biedrības projekta “Jūrmalas senioru devīze – gribam visu zināt” ietvaros. Projekts tiek īstenots Labklājības ministrijas un Sabiedrības integrācijas fonda programmā “Senioru skolas” un tā mērķis ir uzlabot Jūrmalas senioru (65+) dzīves kvalitāti, attīstot sistemātisku Senioru skolas darbību, kas veicina sociālo iekļaušanu, aktīvu dzīvesveidu un praktisku prasmju un zināšanu apguvi.
Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktā noteikts, ka aizliegums publiskas personas mantu nodot privātpersonai bezatlīdzības lietošanā neattiecas uz gadījumu, kad atvasināta publiska persona savu mantu nodod lietošanā sabiedriskā labuma organizācijai. Atbilstoši Uzņēmumu reģistra datiem Biedrībai ir sabiedriskā labuma organizācijas statuss darbības jomā “sociālā aizsardzība un sociālā labklājība”.
Pamatojoties uz Pašvaldības likuma 4. panta pirmās daļas 5. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo un piekto daļu, Jūrmalas domes 2019. gada 21. februāra lēmumu Nr. 103 “Par nekustamā īpašuma Strēlnieku prospektā 30, Jūrmalā, daļas nodošanu Jūrmalas Centrālās bibliotēkas valdījumā”, kā arī ņemot vērā Jūrmalas domes Kultūras, tūrisma un kurortoloģijas komitejas 2026. gada 10. septembra sēdes atzinumu (protokols Nr. 1.2-11/70), Jūrmalas dome nolemj:
1. Atļaut nodot bezatlīdzības lietošanā biedrībai “Jūrmalas Pensionāru biedrība” Jūrmalas Centrālās bibliotēkas, Strēlnieku prospektā 30, Jūrmalā, telpas – multifunkcionālo zāli (156,54 m2 ar tehnisko aprīkojumu) – Senioru skolas nodarbību organizēšanai no 2026. gada 1. oktobra līdz 2027. gada 30. aprīlim divas stundas nedēļā.

2. Uzdot Jūrmalas Centrālajai bibliotēkai noslēgt līgumu ar biedrību “Jūrmalas Pensionāru biedrība” par telpu nodošanu bezatlīdzības lietošanā Senioru skolas nodarbību organizēšanai.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

